Helga Kibbermann

Helga Kibbermann (kuni 1941. aastani Helga Liiv, 25. oktoober 1910 Rapla – 30. märts 2005 Tartu) oli saksa keele õpetaja ja õppejõud.

Helga Kibbermann sündis Rapla kirikuõpetaja Joosep Liivi perre. Ta lõpetas 1928. aastal Tallinna Linna Tütarlaste Kommertsgümnaasiumi ning õppis seejärel aastatel 1928-1934 Tartu Ülikoolis saksa ja inglise filoloogiat. Kibbermann lõpetas ülikooli 1932. aastal. 1937. aastal sai ta Briti Nõukogu stipendiumi edasiõppimiseks Southamptoni Ülikoolis. Seejärel töötas kooliõpetajana: 1934–1936 Kärdla keskkoolis, 1936–1944 Tartu Hugo Treffneri Gümnaasiumis, 1947–1957 Tartu Linna Tütarlaste Gümnaasiumis, 1957–1959 Tartu 1. keskkoolis, 1959–1965 Tartu 3. keskkoolis. Ta oli 1957–1966 Tartu Ülikooli õppeülesande täitja ja 1965–1985 Eesti Põllumajanduse Akadeemia keeltekateedri õppejõud.

Helga Kibbermann oli abielus saksa filoloogi ja leksikograafi Felix Kibbermanniga, neil on kolm last. Kibbermanni õde on keeleõpetaja ja leksikograaf Salme Kirotar.

 Viited 

Kategooria:Eesti pedagoogid
Kategooria:Hugo Treffneri Gümnaasiumi õpetajad
Kategooria:Sündinud 1910
Kategooria:Surnud 2005